April 2019

Til samtlige medlemmer

Nu står foråret igen for døren og bestyrelsen ønsker alle medlemmer en god sæson. Bestyrelsen vil også lige huske alle medlemmer på, at du/I med baggrund i Grundejerforeningens vedtægter skal huske, at du/I

* har pligt til 3 gange årligt at bekæmpe frøspredende ukrudt og bjørneklo på egen grund samt

vedligeholde rabatterne langs vejene ud for egen grund, første gang senest 1. maj. Sker det ikke, så vil rensning og vedligeholdelse blive iværksat af Grundejerforeningen for dit/jeres/medlemmets regning

* i perioden 15. maj til 15. september opfordres til kun at slå græs og bruge motorredskaber på lørdage mellem kl. 8-12 og igen mellem kl. 15-17. Tilsvarende på søndage og helligdage dog kun mellem kl. 8-12. Der er ingen restriktioner på hverdage, men vis altid hensyn
* skal beskære træer, der hænger ud over skel jf. hegnsloven
* altid skal holde hunden(e) i snor under færdsel i området. Husk også at samle op efter hunden(e)
* kun må parkere biler, motorcykler og trailere mv. på egen grund
* altid skal overholde den hastighed på vejene, som skiltningen viser
* bestyrelsen har besluttet at der ikke må stilles noget i rabatterne da de er en del af vejen ,kontakt bestyrelsen hvis der er tvivl
* der er strammet op på betaling af kontingent ved for sent/manglende betaling pålægges renter og gebyr
* at melde salg/adresseændring til bestyrelsen. Kan ske via på e-mail: [kontakt@kongsmark-park.dk](mailto:kontakt@kongsmark-park.dk)
* at læse de tinglyste og stadig gældende deklarationer, der gælder for **alle** i grundejerforeningen. Har du/I dem ikke, så se dem på Grundejerforeningens hjemmeside [www.kongsmark-park.dk](http://www.kongsmark-park.dk)

Grundejerforeningen har dræntegninger, der kan lånes, hvis der skal graves på parcellen.

Se mere på Grundejerforeningens hjemmeside: www.kongsmark-park.dk

Oplys venligst din/jeres e-mailadresse til Grundejerforeningen, hvis du ikke allerede har gjort det.

|  |
| --- |
|  |

Venlig hilsen

Annie Weinreich

Formand